CELEX: C2007/096/06
Language: sl
Date: 2007-04-28 00:00:00
Title: Zadeva C-347/04: Sodba Sodišča (drugi senat) z dne 29. marca 2007 (predlog za sprejetje predhodne odločbe Finanzgericht Köln – Nemčija) – Rewe Zentralfinanz eG, univerzalna pravna naslednica ITS Reisen GmbH proti Finanzamt Köln-Mitte (Svoboda ustanavljanja – Davek od dohodka pravnih oseb – Takojšnje nadomestilo za izgube, ki jih ima matična družba – Izgube iz naslova odpisa vrednosti deležev v hčerinskih družbah, s sedežem v drugih državah članicah)

28.4.2007   
            
            
               SL
            
            
               Uradni list Evropske unije
            
            
               C 96/4
            
         Sodba Sodišča (drugi senat) z dne 29. marca 2007 (predlog za sprejetje predhodne odločbe Finanzgericht Köln – Nemčija) – Rewe Zentralfinanz eG, univerzalna pravna naslednica ITS Reisen GmbH proti Finanzamt Köln-Mitte
   (Zadeva C-347/04) (1)
   
   (Svoboda ustanavljanja - Davek od dohodka pravnih oseb - Takojšnje nadomestilo za izgube, ki jih ima matična družba - Izgube iz naslova odpisa vrednosti deležev v hčerinskih družbah, s sedežem v drugih državah članicah)
   (2007/C 96/06)
   Jezik postopka: nemščina
   Predložitveno sodišče
   Finanzgericht Köln
   Stranki v postopku v glavni stvari
   
      Tožeča stranka: Rewe Zentralfinanz eG, univerzalna pravna naslednica ITS Reisen GmbH
   
      Tožena stranka: Finanzamt Köln-Mitte
   Predmet
   Predlog za sprejetje predhodne odločbe – Finanzgericht Köln – Razlaga člena 52 (po spremembi postal člen 43 ES), člena 58 (postal člen 48 ES) in člena 73 B (postal člen 56 ES) – Nacionalna zakonodaja glede davka od dohodka pravnih oseb, ki določa omejitve izravnave izgub, ki nastanejo matičnim družbam rezidentkam zaradi zmanjšanja vrednosti deležev v hčerinskih družbah, ki so davčne rezidentke v drugih državah članicah
   Izrek
   V okoliščinah kot so podane v zadevi v postopku v glavni stvari, ko ima matična družba delež v hčerinski družbi nerezidentki, ki ji omogoča izvajanje določenega vpliva na odločitve te tuje hčerinske družbe in na določanje njenih dejavnosti, člena 52 Pogodbe ES (po spremembi postal člen 43 ES) in 58 Pogodbe ES (postal člen 48 ES) nasprotujeta ureditvi države članice, ki matični družbi s sedežem v tej državi omejuje možnosti davčnega odbitka izgub te družbe iz naslova odpisa vrednosti deležev v hčerinskih družbah, s sedežem v drugih državah članicah.
   
      (1)  UL C 273, 6.11.2004.